UMH20110057

**REGLUGERÐ**

**um (1.) breytingu á reglugerð nr. 590/2018 um stjórnvaldssektir fyrir brot á efnalögum**

I. KAFLI

**Almenn ákvæði.**

1. gr.

Á eftir 5. málslið 3. gr. kemur nýr málsliður, svohljóðandi:

*Flúoraðar gróðurhúsalofttegundir:* Vetnisflúorkolefni (HFC), perflúorkolefni (PFC) og brennisteinshexaflúoríð (SF).

2. gr.

2. mgr. 4. gr. reglugerðarinnar fellur brott.

3. gr.

Í stað orðanna „tiltekinna varnarefna“ í 7. gr. reglugerðarinnar og fyrirsögn greinarinnar kemur: notendaleyfisskyldra vara

4. gr.

Á eftir 13. gr. koma þrjár nýjar greinar, 14.-16. gr., svohljóðandi, og breytast númer annarra greina samkvæmt því:

1. (14. gr.) *Vottun til að annast verkefni í tengslum við flúoraðar gróðurhúsalofttegundir*

Við ákvörðun sektar, allt að 25.000.000 kr., vegna brota á 43. gr. efnalaga um vottun til að annast verkefni í tengslum við flúoraðar gróðurhúsalofttegundir skal miða við þrefalt gjald fyrir þekkingar- og færnismat hjá matsaðila sem hlotið hefur tilnefningu yfirvalda sem matsaðili einstaklinga, sbr. 7. gr. reglugerðar um flúoraðar gróðurhúsalofttegundir.

1. (15. gr.) *Markaðssetning flúoraðra gróðurhúsalofttegunda*

Við ákvörðun sektar, allt að 25.000.000 kr., vegna brota á 44. gr. b. efnalaga um markaðssetningu vara og búnaðar sem inniheldur flúoraðar gróðurhúsalofttegundir og óheimilt er að setja á markað eftir því sem kveðið er á um í reglugerð um flúoraðar gróðurhúsalofttegundir skal miða við þrefalt andvirði vörunnar eða búnaðarins samkvæmt vörureikningi.

1. (16. gr.) *Magn flúoraðra gróðurhúsalofttegunda á markaði*

Við ákvörðun sektar, allt að 25.000.000 kr., vegna brota á 44. gr. c. efnalaga um magn flúoraðra gróðurhúsalofttegunda á markaði skal miða við 5.000 kr. fyrir hvert tonn af koldíoxíðjafngildi (t CO2 eq), reiknað skv. aðferðinni sem kveðið er á um í reglugerð um flúoraðar gróðurhúsalofttegundir, sem sett er á markað hér á landi án þess að fyrir því liggi innflutningsheimildir skv. sömu reglugerð.

5. gr.

Á eftir 15. gr. kemur ný grein, svohljóðandi ásamt fyrirsögn, og breytast númer annarra greina samkvæmt því:

(19. gr.) *Losun gróðurhúsalofttegunda á vistferli fyrir hverja orkueiningu úr eldsneyti og afhentri orku*

Við ákvörðun sektar, allt að 25.000.000 kr., vegna brota á 44. gr. m. efnalaga, um að eldsneytisbirgjar skuli draga úr losun gróðurhúsalofttegunda á vistferli fyrir hverja orkueiningu úr eldsneyti og afhentri orku í samræmi við reglugerð um gæði eldsneytis, skal fjárhæð sektarinnar nema 100 kr. fyrir hvert kílógramm af koldíoxíðjafngildi (CO2 eq) sem upp á vantar til að markmiði eldsneytisbirgja skv. 8. gr. reglugerðar um gæði eldsneytis sé náð.

6. gr.

Reglugerð þessi er sett með stoð í 24. tölul. 1. mgr. 11. gr. efnalaga nr. 61/2013, sbr. einnig 2. mgr. 62. gr. laganna.

Reglugerðin öðlast þegar gildi.

*Umhverfis- og umhverfisráðuneytinu, XX.XX.XXXX*